ועדת החוקה, חוק ומשפט, כנסת 20, פרוטוקול מספר 453, 2017-07-26 09:15

ניסן סלומינסקי: שלום לכולם, אני מתכבד לפתוח את הדיון.

ניסן סלומינסקי: אתמול בסערת הדיון לא נתנו למגיש הרביזיה אפשרות של כמה דקות כדי לנמק, וכדי שנהיה ישרים ומסודרים אנחנו חוזרים על הרביזיה שוב.

אוסאמה סעדי: למה צריך להגיע אל היועץ המשפטי של הכנסת במצב הזה?

ניסן סלומינסקי: לא היה צריך להגיע.

ניסן סלומינסקי: אצלנו זו היתה החלטה שלנו.

ניסן סלומינסקי: זה שרצים אליו זה משהו אחר.

ניסן סלומינסקי: חבר הכנסת עבד אל חאכים חאג' יחיא הוא מגיש הבקשה.

ניסן סלומינסקי: הוא לא נמצא, וחבר הכנסת דב חנין נמצא וידבר מטעמו.

ניסן סלומינסקי: יש לך חמש דקות.

דב חנין: תודה לך, אדוני היושב-ראש.

דב חנין: עמיתי חברי הכנסת, הרביזיה הזו אינה דבר טכני.

דב חנין: אנחנו מדברים בחוק הזה על שינויו של חוק יסוד שזו לא פעולה של הכנסת כרשות מחוקקת, אלא זו פעולה של הכנסת כרשות מכוננת.

דב חנין: זה המקום שבו הכנסת משנה את הקונסטיטוציה של המדינה.

דב חנין: ההתנהלות שלנו בחקיקה שמשנה חוקי יסוד חייבת אחרת.

דב חנין: היא חייבת להיות הרבה יותר קפדנית, הרבה יותר שקולה, הרבה יותר רצינית, כי אלה הם חוקי היסוד, זו החוקה שלנו.

דב חנין: אם אנחנו לא נתייחס בכבוד לחוקה שלנו – מי יתייחס אליה בכבוד?

דב חנין: זה נכון שברמה ההיסטורית הכנסת לאורך הרבה שנים פועלת במקביל, גם כרשות מכוננת, אותה מסגרת שמחוקקת את החוקה, וגם כרשות מחוקקת, אבל העובדה שאנחנו עושים את שני הדברים במקביל לא צריכה להסיר מעינינו שאנחנו מבצעים שתי פונקציות שהן שונות לחלוטין מבחינה משפטית.

דב חנין: הפונקציה המכוננת שלנו מחייבת אותנו לאחריות אחרת, לרמה אחרת של דיון ולצורה אחרת של התנהלות.

דב חנין: החוק שבפנינו, עמיתי חברי הכנסת, הוא חוק יסוד מאוד מאוד משמעותי, והשינוי - - -

<קריאות: - - -

דוד ביטן: - - -

ניסן סלומינסקי: עזוב, עזוב.

ניסן סלומינסקי: דוד, חבל על הזמן.

דב חנין: אחר כך באים בטענות שהאופוזיציה עושה פיליבסטר.

דב חנין: אדוני היושב ראש, הצעת החוק הזו - - -

<קריאות: - - -

דב חנין: אי אפשר ככה, באמת.

ניסן סלומינסקי: דוד, אני מבקש.

דב חנין: הצעת החוק הזו היא לא רק שינוי של חוק יסוד, אלא באמת – שינוי של חוק יסוד בשני היבטים חשובים במיוחד.

<קריאות: - - -

דב חנין: אי אפשר, באמת.

ניסן סלומינסקי: עשה לי טובה, דוד, באמת.

דב חנין: ההצעה הזו היא הצעה חשובה בשני מישורים – מישור אחד, אנחנו עוסקים בשאלה - - -

<קריאות: - - -

ניסן סלומינסקי: דוד, באמת.

ניסן סלומינסקי: נו, תן לו לסיים.

ניסן סלומינסקי: נתתי לך חמש דקות.

דב חנין: אבל לא דיברתי.

אוסאמה סעדי: הוא בקושי דיבר דקה, נטו.

ניסן סלומינסקי: לא, לא.

ניסן סלומינסקי: דיברת יותר.

ניסן סלומינסקי: דבר, נו.

דב חנין: אדוני היושב-ראש, הצעת החוק הזו - - -

<קריאות: - - -

דב חנין: אדוני היושב-ראש, הצעת החוק הזו היא לא סתם תיקון בחוק יסוד אלא זה תיקון משמעותי בחוק יסוד.

דב חנין: ראשית, הוא עוסק בשאלה בעלת משמעות פוליטית וסימבולית מאוד מאוד גדולה.

דב חנין: פוליטית, ברור לכולם שהשאלה של ירושלים, המשמעות שלה היא סיכון של תהליך השלום, היא אמירה לעולם כולו שישראל איננה מעוניינת בשלום, כי לא יהיה שלום בלי הסדר בירושלים.

דב חנין: ברמה הסימבולית ירושלים, גם לימין פה, יקרה וחשובה, ולכן אנחנו לא עוסקים פה בשאלה שולית.

דב חנין: ברמה השנייה, אדוני היושב-ראש, ברמה הקונסטיטוציונית, ההצעה הזו היא הצעה בעייתית במיוחד כיוון שהיא חותרת תחת העיקרון של שלטון הרוב.

דב חנין: היא בעצם אומרת שבחוק יהיה כתוב שבעצם, בסוגיית ירושלים, גם אם יש רוב בכנסת של 70 חברי כנסת שרוצים להגיע להסדר, וגם אם במשאל עם רוב הציבור רוצה להגיע להסדר כולל הסדר בירושלים, המיעוט קובע, ולא הרוב.

דב חנין: העיקרון הזה שאומר – המיעוט קובע ולא הרוב הוא חתירה מתחת לרעיון הדמוקרטי הבסיסי.

דוד אמסלם: קודם כל, זה לא נכון.

ניסן סלומינסקי: דוד, בבקשה.

ניסן סלומינסקי: זה לא דיון.

ניסן סלומינסקי: זו רק הנמקה של הסתייגות.

דב חנין: הוא חתירה תחת הרעיון הדמוקרטי הבסיסי ביותר.

דב חנין: ולכן, אדוני היושב –ראש - - -

ניסן סלומינסקי: אני נותן לך עוד דקה.

דב חנין: אני רוצה גם להתייחס, אדוני היושב-ראש, לטענה - - -

דוד ביטן: גם בחוק העמותות- - -

מיכל רוזין: תפסיקו להביא חוקי סתם.

מיכל רוזין: תפסיקו להביא חוקי סתם.

מיכל רוזין: אתם מביאים חוקי סתם, גם חוק ירושלים זה חוק סתם.

ניסן סלומינסקי: דוד, בשביל מה אתה עושה את זה?

ניסן סלומינסקי: בשביל מה?

<קריאות: - - -

דב חנין: אני רוצה לסיים, אדוני.

דב חנין: אני רוצה לסיים ולומר שאני מכיר את הטענה.

דב חנין: אני מכיר את הטענה שהחוק הזה הוא חוק בלוף, למה?

דב חנין: כי מצד אחד משריינים ב-80 ומצד שני אפשר לשנות את זה ב-61.

דב חנין: אבל אני אומר לכם - - -

ניסן סלומינסקי: אוקיי.

ניסן סלומינסקי: דב.

דב חנין: רגע, רגע.

ניסן סלומינסקי: נתתי לך שש דקות.

ניסן סלומינסקי: אוקיי תסיים.

<קריאות: - - -

דב חנין: הטיעון הזה שמדובר בחוק בלוף הוא דווקא מחמיר את העניין, כי אנחנו לא יכולים להתייחס לחוקה שלנו כאל מערכת של בלופים.

דב חנין: לכן, מה שאני הצעתי, כדי להתייחס לחוק הזה ברצינות, לקיים עליו סדרה של דיונים לאורך הפגרה, להזמין מומחים למשפט קונסטיטוציוני - - - אתה אפילו לא מקשיב, באמת – שיראו מנגנונים שבהן במדינות אחרות גם נקטו מנגנונים כאלה.

דב חנין: אתם אומרים שזה קיים, אבל אני עוד לא ראיתי דוגמה אחת שאפשר להתגבר על העיקרון של עיקרון הרוב בדמוקרטיה, לא ראיתי דבר כזה.

דב חנין: לכן, המהלך החפוז הזה הוא מהלך מאוד מאוד בעייתי, מהללך שמזיק לכנסת, מזיק לחוקי היסוד, ונובע כולו מאיזו תחרות פוליטית על קרדיט בין הבית היהודי ובין הליכוד.

דב חנין: בשביל זה משנים חוקי יסוד?

ניסן סלומינסקי: חברי הקואליציה, אני מצביע על הרביזיה.

ניסן סלומינסקי: מי בעד הרביזיה?

ניסן סלומינסקי: ירים את ידו.

ניסן סלומינסקי: בעד – 6

ניסן סלומינסקי: נמנעים – אין

ניסן סלומינסקי: הרביזיה נפלה.

ניסן סלומינסקי: ועדת החוקה אישרה לקריאה ראשונה את חוק יסוד: ירושלים בירת ישראל.